stanford-oval/wikipedia huggingface dataset:
ด้วงกุหลาบ

| ด้วงกุหลาบ |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta

ด้วงกุหลาบ เป็นด้วงขนาดเล็ก ที่ชอบบุกกัดกิน ดอกกุหลาบ พวกใบปาล์มเล็กๆ โดยเฉพาะในที่ดินที่เพิ่งบุกเบิกใหม่ๆ ถ้าหนักมากจะทำให้ชะงักการเจริญเติบโตได้ กระจายตัวในเดือนต่างๆและฤดูกาลต่างๆ  พบได้มากในช่วงเดือนกุมภาพันธ์ ถึงเดือนเมษายน พบในดินที่เพิ่งมีการบุกเบิกใหม่ๆเพื่อการทำปาล์มน้ำมัน และเกิดกับปาล์มในระยะแรกปลูกเท่านั้น
ป้องกันและกำจัดได้โดยใช้สารฆ่าแมลงประเภท caพ่นทุก 7-10 วัน  ในตอนเย็นทั้งใบและบริเวณโคนต้นrbaryI (Sevin 85% WP)  อัตรา 40 กรัมต่อน้ำ 20 ลิตร
น้องเบิร์ด ณ พัทยา

| น้องเบิร์ด ณ พัทยา |
| --- | --- |
เกิด: 30 กรกฎาคม พ.ศ. 2508
น้องเบิร์ด ณ พัทยา  เป็นนักมวยสากลชาวไทย ชาวกรุงเทพมหานคร เกิดเมื่อวันที่ 30 กรกฎาคม พ.ศ. 2508 สถิติการชก 35 ครั้ง ชนะ 26 (น็อค 5) เสมอ 1 แพ้ 8
เกียรติประวัติ

แชมป์ประเทศไทยรุ่นฟลายเวท (2526 - 2529)
ชิง, 30 พฤษภาคม 2526 ชนะคะแนน สันกำแพง บุญทวี
ป้องกันครั้งที่ 1, 22 เมษายน 2528 ชนะคะแนน วิบูลย์ เกียรติโสฬส
เสียแชมป์, 15  2529 แพ้คะแนน ถนอมศักดิ์ ศิษย์โบ๊เบ๊
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นฟลายเวท 8 ธันวาคม 2527 แพ้น็อค ชิน ฮิซุบ ยก 6 ที่ เกาหลีใต้
ชิงแชมป์ OPBF รุ่นฟลายเวท 15 ธันวาคม 2528 แพ้น็อค ชิน ฮิซุบ  ยก 3 ที่ เกาหลีใต้
น้องหมวย ก่อเกียรติยิม

| น้องหมวย ก่อเกียรติยิม |
| --- | --- |
เกิด: นางสาวกาญจนา ทุ่งไธสงค์ 9 กรกฎาคม พ.ศ. 2528 (39 ปี)
น้องหมวย ก่อเกียรติยิม มีชื่อจริงว่า กาญจนา ทุ่งไธสงค์ เกิดวันที่ 9 กรกฎาคม พ.ศ. 2528 สถิติการชก 16 ครั้ง ชนะ 10 เสมอ 3 แพ้ 3
เกียรติประวัติ

แชมป์ PABA หญิงรุ่นไลท์ฟลายเวท
ชิง 3 ตุลาคม 2551 ชนะคะแนน ยูเยียก นากาว่า (ญี่ปุ่น) ที่ จ.นครราชสีมา
แชมป์เฉพาะกาลหญิงรุ่นไลท์ฟลายเวท WBC
ชิง 29 มกราคม 2552 ชนะคะแนน แดนบี คิม (เกาหลีใต้) ที่ จ.นครราชสีมา
ป้องกันแชมป์ครั้งที่ 1, 30 มิถุนายน 2552 ชนะคะแนน ซี ฮอยหว่า (ฮ่องกง) ที่ บึงโขงหลง จ.หนองคาย
เคยชิงแชมป์ต่อไปนี้แต่ไม่สำเร็จ
ชิงแชมป์โลกหญิงรุ่นไลท์ฟลายเวท WBC 9 เมษายน 2553 แพ้คะแนน นาโอมิ โทกาชิ (ญี่ปุ่น) ที่ ประจวบคีรีขันธ์
ชิงแชมป์โลกหญิงรุ่นมินิมัมเวท WBA 22 กันยายน 2554 แพ้คะแนน เอ็ตสึโกะ คาดะ (ญี่ปุ่น) ที่ โครักกุเอ็น ฮอลล์ กรุงโตเกียว
น้องสาวคนที่ผมชอบน่ะ ไม่ใช่น้องสาวคนนี้ซะหน่อย

| --- | --- |
น้องสาวคนที่ผมชอบน่ะ ไม่ใช่น้องสาวคนนี้ซะหน่อย
俺が好きなのは妹だけど妹じゃない (Ore ga Suki nano wa Imōto dakedo Imōto ja nai)
ชื่อภาษาอังกฤษ: My Sister, My Writer
แนว: รักตลก
ไลต์โนเวล
เขียนโดย: Seiji Ebisu
วาดภาพโดย: Gintarō
สำนักพิมพ์: Fujimi Shobo
ในเครือ: Fujimi Fantasia Bunko
กลุ่มเป้าหมาย: ชาย
วางจำหน่ายตั้งแต่: 20 สิงหาคม พ.ศ. 2559 – 19 มีนาคม พ.ศ. 2563
จำนวนเล่ม: 11
มังงะ
วาดภาพโดย: Kō Narita
สำนักพิมพ์: Fujimi Shobo
นิตยสาร: Monthly Dragon Age
กลุ่มเป้าหมาย: โชเน็ง
วางจำหน่ายตั้งแต่: 9 ธันวาคม พ.ศ. 2560 – 9 กันยายน พ.ศ. 2562
จำนวนเล่ม: 4
อนิเมะโทรทัศน์
กำกับโดย: Hiroyuki Furukawa
อำนวยการโดย: Noritomo Isogai Yūta Kashiwabara Jōtarō Ishigami Satoru Shimosato Daisikue Iwasaki Sōjirō Arimizu Masanori Kajiura Kaori Kimura
เขียนบทโดย: Yūichirō Momose
ดนตรีโดย: Yashikin
สตูดิโอ: NAZ Magia Doraglier
เครือข่าย: AT-X, โตเกียวเอ็มเอ็กซ์, SUN, KBS, TVA, TVQ, BS11
ฉาย:  10 ตุลาคม พ.ศ. 2561  –  19 ธันวาคม พ.ศ. 2561
ตอน: 10 + 2 OVAs
น้องสาวคนที่ผมชอบน่ะ ไม่ใช่น้องสาวคนนี้ซะหน่อย (ญี่ปุ่น: 俺が好きなのは妹だけど妹じゃない; โรมาจิ: Ore ga Suki nano wa Imōto dakedo Imōto ja nai) เป็นซีรีส์ไลต์โนเวลญี่ปุ่น ที่เขียนโดย Seiji Ebisu และวาดภาพประกอบโดย Gintarō มังงะได้รับการดัดแปลงโดย Kō Narita ได้รับการตีพิมพ์ในนิตยสารมังงะ Monthly Dragon Age ตั้งแต่เดือนธันวาคม พ.ศ. 2560 ถึงกันยายน พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอ NAZ และสตูดิโอ Magia Doraglier ออกอากาศตั้งแต่เดือนตุลาคมถึงธันวาคม พ.ศ. 2561
แหล่งข้อมูลอื่น

เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
น้องสาวคนที่ผมชอบน่ะ ไม่ใช่น้องสาวคนนี้ซะหน่อย (นิยาย) ที่เครือข่ายข่าวอนิเมะ
การชุมนุมหน้าอาคารรัฐสภาไทย 7 ตุลาคม พ.ศ. 2551
ลำดับเหตุการณ์ตามวันและวันเวลา > 6 ตุลาคม

18.20 น. แกนนำพันธมิตรฯ ประกาศเชิญชวนประชาชนในทำเนียบรัฐบาลขยายพื้นที่ชุมนุม ไปหน้าอาคารรัฐสภา ยกระดับต่อต้านรัฐบาลนายสมชาย วงศ์สวัสดิ์ โดยขอมติกลุ่มผู้ชุมนุม เคลื่อนพลไปปิดล้อมรัฐสภาเพื่อไม่ให้นายสมชายเข้าไปแถลงนโยบายต่อรัฐสภาในวันที่ 7 ตุลาคม 2551
19.00 น. กองบัญชาการตำรวจนครบาลจัดกำลังเจ้าหน้าที่ตำรวจปราบจลาจลจำนวน 2 กองร้อย เตรียมพร้อมรักษาความปลอดภัยบริเวณหน้ารัฐสภา รวมกับกำลัง เจ้าหน้าที่ตำรวจปราบจลาจลที่มีอยู่โดยรอบทำเนียบ รวมทั้งสิ้น 7 กองร้อย จำนวน 1,050 นาย
19.30 น. ผู้บัญชาการตำรวจแห่งชาติ พลตำรวจเอก พัชรวาท วงษ์สุวรรณ , รองผู้บัญชาการตำรวจแห่งชาติ. (มก.), รองผู้บัญชาการตำรวจแห่งชาติ. (มก.1), ผู้บัญชาการตำรวจนครบาล พลตำรวจโท สุชาติ เหมือนแก้ว พล.ต.ต.ลิขิต กลิ่นอวล รองผู้บัญชาการตำรวจนครบาล/รอง ผบ.เหตุการณ์ ประชุมติดตามสถานการณ์กรณีดังกล่าว ณ ศปก.น.
19.45 น. ผู้ชุมนุมตั้งขบวนบริเวณลานพระราชวังดุสิต ประมาณ 4,000 คน โดยมีนายศิริชัย ไม้งาม นายสำราญ รอดเพชร นายสาวิทย์ แก้วหวาน เป็นแกนนำ รถเครื่องเสียง 8 คัน
19.55 น. กลุ่มผู้ชุมนุมประมาณ 4,000 คน เดินทางถึงหน้ารัฐสภา ปิดล้อมทั้งด้านถนนอู่ทองใน และถนนราชวิถี
22.30 น. ผู้ชุมนุมบริเวณทำเนียบรัฐบาล ประมาณ 40,000 คน ส่วนหน้ารัฐสภา 4,000 คน กำลัง เจ้าหน้าที่ตำรวจปราบจลาจลที่ปฏิบัติอยู่ ณ ขณะนี้มีรวม 12 กองร้อย จำนวน 1,800 นาย ฝ่ายสืบสวนปะปนกลุ่มผู้ชุมนุมทั้งที่ทำเนียบและรัฐสภา เกาะติดด้านการข่าว บันทึกภาพนิ่งและภาพเคลื่อนไหว
23.00 น. มีการประชุมคณะรัฐมนตรีนัดพิเศษขึ้น โดยนัด พลตำรวจเอก พัชรวาท วงษ์สุวรรณ เข้ารายงานสถานการณ์และสั่งการให้รักษาความสงบ
ลำดับเหตุการณ์ตามวันและวันเวลา > วันที่ 8 ตุลาคม

03.20 น. ที่เชิงสะพานมัฆวานรังสรรค์ ที่บริเวณปีกซ้ายตรงข้ามกับสำนักปลัดบัญชี กองทัพบก ได้มีมีชายฉกรรจ์ 2 คน ขี่รถมอเตอร์ไซค์มาจอดซุ่มอยู่ที่เชิงสะพานมัฆวานฯ จากนั้นได้ขว้างระเบิดสังหารเข้าใส่จุดรักษาการณ์ของพันธมิตรฯ ทำให้เกิดเสียงดังสนั่น และสะเก็ดระเบิดทำให้มีผู้บาดเจ็บนับสิบราย โดยรายที่ทุพพลภาพได้แก่เสถียร ทับมะลิผล เสียชีวิตวันที่ 14 กรกฎาคม 2555
เหตุการณ์ภายหลัง > พิธีพระราชทานเพลิงศพ

วันที่ 13 ตุลาคม พ.ศ. 2551 สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินพร้อมด้วยสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ไปยังเมรุวัดศรีประวัติ อำเภอบางกรวย จังหวัดนนทบุรี เพื่อทรงเป็นประธานในพิธีพระราชทานเพลิงศพอังคณา ระดับปัญญาวุฒิ ผู้เสียชีวิตจากเหตุการณ์สลายการชุมนุมหน้าอาคารรัฐสภา เมื่อวันที่ 7 ตุลาคม พ.ศ. 2551 โดยมี พลอ.อ.สิทธิ เศวตศิลา พล.อ.พิจิตร กุลละวณิชย์​ น.พ.เกษม วัฒนชัย​ นาย พลากร สุวรรณรัฐ พลเอก บุญสร้าง เนียมประดิษฐ์ สมาชิกคณะมนตรีความมั่นคงแห่งชาติ พลเอก ทรงกิตติ จักกาบาตร์ ผู้บัญชาการทหารสูงสุด พลเอก อนุพงษ์ เผ่าจินดา ผู้บัญชาการทหารบก พลอากาศเอก อิทธพร ศุภวงศ์ ผู้บัญชาการทหารอากาศ พลเรือเอก กำธร พุ่มหิรัญ ผู้บัญชาการทหารเรือ พลเอกอภิชาต เพ็ญกิตติ ปลัดกระทรวงกลาโหม พลตำรวจเอก พัชรวาท วงษ์สุวรรณ ผู้บัญชาการตำรวจแห่งชาติ นาย อภิสิทธิ์ เวชชาชีวะ ผู้นำฝ่ายค้านในสภาผู้แทนราษฎรไทย พล.ต.ท.อัศวิน ขวัญเมือง ผู้ช่วยผู้บัญชาการตำรวจแห่งชาติ  นาย อภิรักษ์ โกษะโยธิน ผู้ว่าราชการกรุงเทพมหานคร คุณหญิง จารุวรรณ เมณฑกา ผู้ว่าการสำนักงานการตรวจเงินแผ่นดิน นาย เชิดวิทย์ ฤทธิประศาสน์ ผู้ว่าราชการจังหวัดนนทบุรี และข้าราชการชั้นผู้ใหญ่ต่าง ๆ เฝ้ารับเสด็จ เฝ้ารับเสด็จ นอกจากนี้ทรงได้รับการต้อนรับอย่างปีติยินดีจากผู้ชุมนุมฝ่ายพันธมิตรฯ หลายคน ณ ที่นั้น โดยเฉพาะแกนนำพันธมิตรประชาชนเพื่อประชาธิปไตย
นาย พิภพ ธงไชย นาย สมศักดิ์ โกศัยสุข อัญชลี ไพรีรักษ์ ผู้ช่วยศาสตราจารย์ สมเกียรติ พงษ์ไพบูลย์ นาย สุริยะใส กตะศิลา นาย ศรัณยู วงศ์กระจ่าง น.ส.ศิริลักษณ์ ผ่องโชค นางสาว สโรชา พรอุดมศักดิ์ นาย สนธิ ลิ้มทองกุล นาย กรณ์ จาติกวณิช นาย ศิริโชค โสภา นาย บุญยอด สุขถิ่นไทย นางสาว รสนา โตสิตระกูล รองศาสตราจารย์ เจิมศักดิ์ ปิ่นทอง นาง สุนทรี เวชานนท์ นางสาว ลานนา คัมมินส์
สมเด็จพระบรมราชินีนาถมีพระราชปฏิสันถารกับครอบครัวของผู้เสียชีวิต ซึ่งนายจินดา ระดับปัญญาวุฒิ บิดาของนางสาวอังคณา เปิดเผยว่าทรงแสดงความกังวลในสวัสดิภาพของผู้ชุมนุม และรับสั่งว่าจะจัดดอกไม้มาพระราชทานภายหลังด้วย กับทั้งมีพระราชปฏิสันถารกับนายสนธิ ลิ้มทองกุล แกนนำกลุ่มพันธมิตรฯ ซึ่งนายสนธิมิได้เปิดเผยรายละเอียด กล่าวเพียงว่าเป็นแต่เรื่องส่วนตัวที่ไม่สำคัญนัก
ก่อนหน้านี้ สมเด็จพระบรมราชินีนาถได้ทรงพระราชอุทิศเงินจำนวนหนึ่งล้านบาทเป็นค่ารักษาพยาบาลผู้บาดเจ็บในการจลาจลดังกล่าวทั้งสองฝ่าย ซึ่งฝ่ายพันธมิตรฯ กล่าวว่าเป็นสัญญาณแห่งการสนับสนุนฝ่ายตน
เหตุการณ์ภายหลัง > ปฏิกิริยาจากกองทัพ

ในวันที่ 16 ตุลาคม พ.ศ. 2551 ผู้บัญชาการเหล่าทัพทั้งหมด ซึ่งประกอบด้วย พล.อ.อนุพงษ์ เผ่าจินดา ผู้บัญชาการทหารบก, พล.ร.อ.กำธร พุ่มหิรัญ ผู้บัญชาการทหารเรือ, พล.อ.อ.อิทธพร ศุภวงศ์ ผู้บัญชาการทหารอากาศ, พล.ต.อ.พัชรวาท วงษ์สุวรรณ ผู้บัญชาการตำรวจแห่งชาติ และ พล.อ.ทรงกิตติ จักกาบาตร์ ผู้บัญชาการทหารสูงสุด ได้ร่วมกันออกอากาศในรายการเรื่องเด่นเย็นนี้ ทางช่อง 3 โดยมี นายสรยุทธ สุทัศนะจินดา เป็นผู้ดำเนินรายการ โดยเรียกร้องให้รัฐบาลลาออกและแสดงความรับผิดชอบต่อเหตุการณ์ที่เกิดขึ้น
ซึ่งการที่ผู้นำเหล่าทัพทั้งหมดได้พร้อมใจกันออกรายการโทรทัศน์เรียกร้องให้รัฐบาลลาออกครั้งนี้ ไม่เคยมีปรากฏมาก่อนในประวัติศาสตร์การเมืองไทย จึงมีผู้เรียกเหตุการณ์ครั้งนี้ว่า เป็น "การปฏิวัติผ่านหน้าจอ"โดยวิกิลีกส์รายงานว่าพระบาทสมเด็จพระปรมินทรมหาภูมิพลอดุลยเดชมีพระราชกระแสรับสั่งห้ามไม่ให้มีการรัฐประหารจึงกลายเป็นที่มาของการที่ พล.อ.อนุพงษ์ เรียกร้องให้รัฐบาลต้องรับผิดชอบด้วยการลาออกหรือยุบสภา
เหตุการณ์ภายหลัง > ปฏิกิริยาจากแกนนำชุมนุม

วันที่ 27 ตุลาคม 2551 นาย สนธิ ลิ้มทองกุล กล่าวตำหนิแนวทางให้หยุดการชุมนุมโดยให้เจราจาทุกฝ่ายของ ดร.สุเมธ ตันติเวชกุล เขากล่าวถึงความจำเป็นในการชุมนุมเนื่องจากมีกลุ่มไม่จงรักภักดีต่อสถาบันพระมหากษัตริย์ และกล่าวว่ามีผู้ได้รับบาดเจ็บมากถึง 400 คนสืบเนื่องจากดร.สุเมธ ตันติเวชกุล เรียกร้องให้มีการเจรจาทุกฝ่ายเพื่อนำไปสู่การยุติการชุมนุมในวันที่ 26 ตุลาคม 2551
ในวันที่ 31 ตุลาคม 2551 พลตรี จำลอง ศรีเมือง กล่าวตำหนิ ดร.ดิสธร วัชโรทัย อันเนื่องมาจากก่อนหน้านี้ ดร.ดิสธร วัชโรทัย ได้กล่าว ในวันที่ 30 ตุลาคม 2551 ว่าถ้ารักในหลวงให้อยู่ชุมพร ไม่ต้องไปที่อื่น รักในหลวงให้อยู่บ้าน รักในหลวงให้กลับบ้าน คุณไปแสดงพลังตรงนั้นไม่เกิดประโยชน์อะไรเลย รังแต่จะทำให้เกิดความแตกแยก ผมกล้าพูดตรงนี้เพราะผมเป็นตัวจริงเสียงจริงนะครับ รับพระราชกระแสมาเองว่า พวกเราต้องขยาย ทำอย่างไรให้เขาทราบว่า เรามีหน้าที่และทำหน้าที่อะไร ผมไม่ได้เข้าข้างใคร ผมไม่รู้ว่าใครผิดใครถูก ผมรู้อย่างเดียวว่า ผมอยู่พรรคในหลวง และพรรคนี้ใหญ่โตมากการแสดงออกดังกล่าวถูกตีความอย่างกว้างว่าพระบาทสมเด็จพระปรมินทรมหาภูมิพลอดุลยเดช ไม่พอพระทัยการชุมนุมยึดทำเนียบรัฐบาลและปิดสนามบินของกลุ่มพันธมิตรประชาชนเพื่อประชาธิปไตย เนื่องจากนาย ดร.ดิสธร วัชโรทัย มีตำแหน่งเป็นรองเลขาธิการพระราชวัง ราชการบริหารส่วนกลาง ณ เวลานั้น
เหตุการณ์ภายหลัง > ป.ป.ช.ชี้มูลความผิดผู้ที่เกี่ยวข้อง

วันที่ 7 กันยายน พ.ศ. 2552 คณะกรรมการป้องกันและปราบปรามการทุจริตแห่งชาติ หรือ ป.ป.ช.ซึ่งมี นายปานเทพ กล้าณรงค์ราญ ประธาน ป.ป.ช.ทำหน้าที่ประธานการประชุม ได้พิจารณาคดีสั่งการสลายการชุมนุมของกลุ่มพันธมิตรประชาชนเพื่อประชาธิปไตย ที่หน้ารัฐสภา เมื่อวันที่ 7 ตุลาคม พ.ศ. 2551 ซึ่งที่ประชุมมีมติชี้มูลความผิดนักการเมืองและนายตำรวจที่เกี่ยวข้อง ตามข้อกล่าวหา ประกอบด้วย
สมชาย วงศ์สวัสดิ์ อดีตนายกรัฐมนตรี มีความผิดทางอาญา ตามประมวลกฎหมายอาญามาตรา 157 ในฐานะหัวหน้ารัฐบาล ซึ่งเรียกประชุม ครม.นัดพิเศษในคืนวันที่ 6 ตุลาคม 2551 โดยมอบหมายให้ พล.อ.ชวลิต ยงใจยุทธ เป็นผู้สั่งการ และเปิดทางให้ ส.ส.และ ส.ว.เข้าสู่รัฐสภา ซึ่งที่ประชุม ป.ป.ช.มีมติชี้มูลความผิด 8 ต่อ 1
พล.อ.ชวลิต ยงใจยุทธ อดีตรองนายกรัฐมนตรี มีความผิดทางอาญา ตามประมวลกฎหมายอาญามาตรา 157 ฐานเป็นผู้รับผิดชอบเหตุการณ์ และสั่งการให้ตำรวจผลักดันผู้ชุมนุมโดยใช้แก๊สน้ำตา ซึ่งที่ประชุม ป.ป.ช.มีมติชี้มูลความผิด 6 ต่อ 3
พล.ต.อ.พัชรวาท วงษ์สุวรรณ ในฐานะผู้บัญชาการตำรวจแห่งชาติ ซึ่งรับผิดชอบตามอำนาจหน้าที่ เมื่อเกิดเหตุรุนแรงจนถึงขั้นผู้ชุมนุมบาดเจ็บสาหัส ถึงขนาดขาขาดแขนขาด ก็ต้องยับยั้งมิให้เหตุการณ์ลุกลามต่อไป และมีการให้การจากพยานว่า เป็นผู้สั่งการสลายการชุมนุม จึงมีความผิดตามประมวลกฎหมายอาญา มาตรา 157 ฐานปฏิบัติหน้าที่โดยมิชอบและมีความผิดวินัยร้ายแรง ซึ่งที่ประชุม ป.ป.ช.มีมติชี้มูลความผิด 8 ต่อ 1
พล.ต.ท.สุชาติ เหมือนแก้ว อดีต ผบช.น.ในฐานะผู้บัญชาการเหตุการณ์ และเป็นเจ้าของพื้นที่ มีความผิดวินัยร้ายแรงและอาญา เช่นกัน โดยที่ประชุม ป.ป.ช.มีมติชี้มูลความผิด 8 ต่อ 1
สำหรับ พลตำรวจตรี ลิขิต กลิ่นอวล รองผู้บัญชาการตำรวจนครบาล พลตำรวจตรี เอกรัตน์ มีปรีชา รองผู้บัญชาการตำรวจนครบาล พลตำรวจตรี วิบูลย์ บางท่าไม้ รองผู้บัญชาการตำรวจนครบาล พลตำรวจตรี จักรทิพย์ ชัยจินดา รองผู้บัญชาการตำรวจนครบาล รวมทั้งเจ้าหน้าที่ตำรวจที่ออกปฏิบัติหน้าที่ในการสลายการชุมนุมครั้งนี้ ทั้งหมด เป็นผู้ปฏิบัติหน้าที่ในความควบคุมรับผิดชอบและสั่งการของผู้บัญชาการตำรวจ นครบาล ในฐานะผู้บัญชาการเหตุการณ์ และผู้บัญชาการตำรวจแห่งชาติ พฤติการณ์และพยานหลักฐานยังไม่พอฟังว่ามีมูลเป็นความผิดต่อตำแหน่งหน้าที่ ราชการ จึงให้ข้อกล่าวหาตกไป
ส่วน พลตำรวจเอก วิโรจน์ พหลเวชช์ รองผู้บัญชาการตำรวจแห่งชาติ ไม่ปรากฏพยานหลักฐานว่ามีอำนาจหน้าที่รับผิดชอบโดยตรงต่อเหตุการณ์ที่เกิด ขึ้นดังกล่าว ข้อกล่าวหาไม่มีมูลให้ข้อกล่าวหาตกไป ให้ส่งรายงาน เอกสาร และความเห็นไปยังผู้บังคับบัญชา เพื่อพิจารณาโทษทางวินัยพลตำรวจเอก พัชรวาท วงษ์สุวรรณ และพลตำรวจโท สุชาติ เหมือนแก้ว และไปยังอัยการสูงสุด เพื่อดำเนินการฟ้องคดี นายสมชาย วงศ์สวัสดิ์ พลเอก ชวลิต ยงใจยุทธ พลตำรวจเอก พัชรวาท วงษ์สุวรรณ และพลตำรวจโท สุชาติ เหมือนแก้ว ต่อศาลฎีกาแผนกคดีอาญาของผู้ดำรงตำแหน่ง
บทสรุป ศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษายกฟ้อง 4 จำเลย คดีสลายชุมนุมกลุ่มพันธมิตรประชาชนเพื่อประชาธิปไตย เมื่อวันที่ 7 ตุลาคม พ.ศ. 2551 โดยศาลชี้ว่าไม่ได้ทำผิดตามคำฟ้อง
เหตุการณ์ภายหลัง > เอกสารการทูตสหรัฐ

ตามรายงานข่าวของเว็บหนังสือพิมพ์มติชน วิกิลีกส์ได้เผยแพร่เอกสารรายงานของอีริค จี. จอห์น อดีตเอกอัครราชทูตสหรัฐประจำประเทศไทย ว่า เมื่อวันที่ 6 พฤศจิกายน 2551 หนึ่งเดือนหลังเหตุการณ์ 7 ตุลาคม 2551 จอห์นรายงานถึงการสนทนากับสมาชิกตระกูลมหาเศรษฐีของไทยคนหนึ่งที่มีเส้นสายกว้างขวาง ซึ่งวิกิลีกส์ลบชื่อออก (ใช้ชื่อ สมมุติว่า นาย ก.) มีการสนทนากันหลายเรื่อง และในตอนหนึ่งเป็นเรื่องเกี่ยวกับเหตุการณ์ 7 ตุลาคม 2551 โดยระบุถึงการวางแผนของพันธมิตรประชาชนเพื่อประชาธิปไตยยังหวังจะสร้างสถานการณ์ปะทะขึ้นใหม่เพื่อให้คนตายอีกสักกว่า 20 ศพ อันจะทำให้การที่ทหารออกมายึดอำนาจสมเหตุผล"
ดูเพิ่ม

การชุมนุมของกลุ่มพันธมิตรประชาชนเพื่อประชาธิปไตย พ.ศ. 2551
พันธมิตรประชาชนเพื่อประชาธิปไตย
แหล่งข้อมูลอื่น

เกาะติดพันธมิตรยึดพื้นที่หน้ารัฐสภา
อาลัย และ กำลังใจแด่ …วีรชนคนกล้า 7 ตุลาคม 2551 ( รวมข่าวทั้งหมด ) เก็บถาวร 2012-11-01 ที่ เวย์แบ็กแมชชีน
ประชาชนจำนวนมากที่เข้าเฝ้ารับเสด็จ และร่วมในพิธีพระราชทานเพลิงศพ
ด้วงยีราฟ

| ด้วงยีราฟ |
| --- | --- |

ด้วงยีราฟ

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Coleoptera
วงศ์ใหญ่:: Curculionoidea
วงศ์:: Attelabidae
สกุล:: Trachelophorus
สปีชีส์:: T.  giraffa
ชื่อทวินาม
Trachelophorus giraffa Jekel, 1860
ดิษยา กรกชมาศ

| ดิษยา กรกชมาศ |
| --- | --- |

ข้อมูลพื้นฐาน
ชื่อเกิด: ดิษยา กรกชมาศ
เกิด: 16 กรกฎาคม พ.ศ. 2529 (38 ปี) กรุงเทพมหานคร ประเทศไทย
แนวเพลง: Electronic Pop
อาชีพ: นักร้อง, นักแสดง, นางแบบ, บรรณาธิการนิตยสาร, พรีเซนเตอร์, พิธีกร
ช่วงปี: 2552–ปัจจุบัน
ค่ายเพลง: เอ็ม เทอร์ตี้ไนน์, สไปซีดิสก์

เว็บไซต์: http://www.facebook.com/tiewdisaya
ดิษยา กรกชมาศ (ชื่อเล่น ติว) เกิดเมื่อวันที่ 16 กรกฎาคม พ.ศ. 2529 เป็นทั้งนักร้อง นักแสดง นางแบบ บรรณาธิการนิตยสาร โดยออกซิงเกิลในนามคิดแน็ปเปอร์ส (Kidnappers) ภายใต้สังกัดสไปซีดิสก์
ประวัติ

ดิษยา กรกชมาศ จบการศึกษาระดับปริญญาตรี คณะมัณฑนศิลป์ ภาควิชาออกแบบนิเทศศิลป์ มหาวิทยาลัยศิลปากร เข้าสู่วงการด้วยการเล่นมิวสิควิดีโอ
เธอเป็นหนึ่งในนักร้องนำวงคิดแน็ปเปอร์ส (รุ่น3) วงดนตรีแนวอิเล็กทรอนิกป็อป ประกอบด้วยสมาชิกทั้งสามคน ได้แก่ ติว ดิษยา กรกชมาศ, เมย์-ภควัฒน์ ไววิทยะ และ อู่-ไตรเทพ วงศ์ไพบูลย์ ภายใต้สังกัดสไปซีดิสก์ โดยเปิดตัวซิงเกิลแรก แกว่ง ในเดือนมีนาคม ปี 2558
อีกทั้ง เธอยังทำหน้าที่บรรณาธิการ นิตยสาร Cheeze lady และ คอลัมม์นิส นิตยสาร Cheeze อีกด้วย
ด้านผลงานแสดง ปี 2553 เธอแสดงในภาพยนตร์เรื่อง น้ำ ผีนองสยองขวัญ ต่อมาเรื่อง เรา สองสาม คน
ผลงาน > ภาพยนตร์

น้ำ ผีนองสยองขวัญ รับบท...เจน (2553)
เรา สองสาม คน รับบท...ติว (2553)
MAD ROMANCE...ร้ายก็รัก ภาพยนตร์สั้นโปรโมท Samsung Galaxy Note 10.1 ร่วมกับ พงศ์พิชญ์ ปรีชาบริสุทธิ์กุล (2557)
หนังสั้น The Order คำสั่งจากหัวใจ ร่วมกับ ปริญ สุภารัตน์ (2557)
ผลงาน > ผลงานเพลง

เพลง ไม่มีคำตอบ Cut The Crab Feat.ติว ดิษยา (Kidnappers)
เพลง Cheezy When You Smile - Ugoslabier feat. Tiew Disaya
เพลง แกว่ง (SWAY) - Kidnappers
เพลง เพื่อใคร - Kidnappers
เพลง หยุด (PAUSE) - Kidnappers
เพลง เธอเท่านั้น (No Way) - Kidnappers
เพลง คำบางคำ (Enchanté) - Kidnappers
เพลง บอก (Tell Me Why) - Kidnappers
ผลงาน > พิธีกร

พิธีกรรายการ Double Cheese TV ทางช่อง 7
พิธีกรรายการ CheezeTV D.I.Y.
พิธีกรรายการ กินกันเบาเบา
พิธีกรรายการ ครัวคนสวย
พิธีกรรายการ Whappening
พิธีกรรายการ STYLE LOG BY @HOME
ผลงาน > มิวสิควีดีโอ

เพลง เกลียดนักคนรักกัน - วงเฟลเวอร์
เพลง คำยินดี - วงเคลียร์
เพลง ยังไม่พ้นขีดอันตราย - บอย พีซเมกเกอร์
เพลง App Story - มาช่า Marsha
เพลง ความหวาน (Sweet) - Lula
เพลง นานแค่ไหน (Rescue Me) - เหวย เหวย(Wei Wei)
เพลง หอมปากหอมคอ - ว่าน ธนกฤต
เพลง ไม่เคยจากกัน (Never Ever) - ArtFloor
เพลง Bounce - กอล์ฟ & ไมค์
เพลง เพราะเธอคนเดียว - เต๋า AF
เพลง อย่ารักฉันเลย - ตุ้ย AF
เพลง เธอหมุนรอบฉันฉันหมุนรอบเธอ - Scrubb
เพลง เพลงของเรา - Scrubb
เพลง ใจหาย - Playground
เพลง แด่ความฝันของมวลมนุษยชาติ - Playground 
feat. ชัชbody slam
เพลง เช้า - Morning Surfers
เพลง กอด - โดม ปกรณ์ ลัม
เพลง เธออีกคน - ปอย Portrait
เพลง cheesy when you smile - ugoslabier
เพลง lady of the night - ugoslabier
ผลงาน > พรีเซนเตอร์โฆษณา

โฆษณา NIVEA SASSY Girl
โฆษณา เคเอฟซี
ตำบลตาลชุม

ตำบลตาลชุม อาจหมายถึง
ตำบลตาลชุม อำเภอท่าวังผา จังหวัดน่าน
ตำบลตาลชุม อำเภอเวียงสา จังหวัดน่าน
ประยูร กาญจนดุล

ศาสตราจารย์ ประยูร กาญจนดุล เกิดเมื่อวันที่ 15 มกราคม พ.ศ. 2454 เป็นบุตรของหลวงชำนาญโกศัยศาสตร์ หรือ ใหม่ กาญจนดุล และแม้น ชำนาญโกศัยศาสตร์ อดีตนายกราชบัณฑิตยสถาน จบการศึกษา เนติบัณฑิต โรงเรียนกฎหมาย กระทรวงยุติธรรม และคณะนิติศาสตร์ รัฐศาสตร์ จุฬาลงกรณ์มหาวิทยาลัย เริ่มรับราชการในปี 2473 สังกัดกระทรวงมหาดไทย
โดยดำรงตำแหน่งสำคัญต่าง ๆ อาทิ อธิบดีกรมการค้าภายใน กระทรวงพาณิชย์ และปลัดกระทรวงเศรษฐการ นอกจากนี้ยังเป็นคณบดีคนแรกผู้ก่อตั้งคณะนิติศาสตร์ จุฬาลงกรณ์มหาวิทยาลัย สมาชิกวุฒิสภา และนายกราชบัณฑิตยสถาน รวมทั้งมีผลงาน หนังสือ ตำรา และบทความทางวิชาการต่าง ๆ ที่เกี่ยวกับ กฎหมายปกครองและด้านเศรษฐศาสตร์ เช่น คำบรรยายวิชาเศรษฐศาสตร์ โรงเรียนข้าราชการ ฝ่ายปกครอง หนังสือประวัติศาสตร์การปกครองของประเทศไทย และพจนานุกรม ศัพท์กฎหมายไทย ฉบับราชบัณฑิตยสถาน
ด้านครอบครัวสมรสกับ คุณหญิงรัตนา กาญจนดุล มีธิดา 1 คน นางจันทรา อินทรทูต (กาญจนดุล)
ศ.ประยูร กาญจนดุล ถึงแก่อนิจกรรม ด้วยโรคตับแข็ง เมื่อวันที่ 16 พฤษภาคม พ.ศ. 2549 สิริอายุได้ 95 ปี มีพิธีพระราชทานเพลิงศพเมื่อวันที่ 10 มกราคม พ.ศ. 2550 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2509 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2504 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2540 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขานิติศาสตร์
พ.ศ. 2498 –  เหรียญจักรพรรดิมาลา (ร.จ.พ.)
ณศมน นิยมเดชา

| ณศมน นิยมเดชา |
| --- | --- |
เกิด: 26 ตุลาคม พ.ศ. 2541 (25 ปี) ณศมน นิยมเดชา  จังหวัดสงขลา ประเทศไทย
ส่วนสูง: 170 เซนติเมตร
อาชีพ: นักแสดง นางเเบบ
ปีที่แสดง: 2562 – ปัจจุบัน
ผลงานเด่น: เกวลิน / เทียนธรรม - ล่าท้าชน (2563)   ผ้าฝ้าย - ผู้ดีด่งอิโด่ย (2564)   พินรี - เคหาสน์นางคอย (2565)
สังกัด: ช่อง 7 เอชดี (2562–2567)
ณศมน นิยมเดชา (เกิดเมื่อวันที่ 26 ตุลาคม 2541) ชื่อเล่น แบมแบม  เริ่มเข้าสู่วงการจากการประกวด ไทยซุปเปอร์โมเดลคอนเทสต์ ปี 2019 และเธอได้เข้ารอบ 10 คนสุดท้าย
ประวัติ

ณศมน นิยมเดชา ชื่อเล่น แบมแบม (เกิดเมื่อวันที่ 26 ตุลาคม 2541) เป็นนักแสดงและนางแบบหญิงชาวไทยสังกัดช่อง 7 เอชดี
ประวัติ > การทำงาน

แบมแบเริ่มเข้าสู่วงการจากการประกวด ไทยซุปเปอร์โมเดลคอนเทสต์ 2019  และเธอได้เข้ารอบ 10 คนสุดท้าย ภายหลังเธอได้เซ็นสัญญาเป็นนักแสดงสังกัด ช่อง 7 เอชดี และเธอได้มีโอกาสรับละครเรื่องแรกคือเรื่อง ล่าท้าชน และ ผู้ดีด่งอิโด่ย เป็นต้น
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2563 | ล่าท้าชน | เทียนธรรม / เกวลิน |
| 2564 | ผู้ดีดงอิโด่ย | พันสิชา (ผ้าฝ้าย) |
| 2565 | เคหาสน์นางคอย | พินรี |
| 2566 | ลมพัดผ่านดาว | พิม |
คาวานิชิ (จังหวัดเฮียวโงะ)

คาวานิชิ (ญี่ปุ่น: 川西市; โรมาจิ: Kawanishi-shi) เป็นนครที่ตั้งอยู่ทางตะวันออกเฉียงใต้ของจังหวัดเฮียวโงะ ประเทศญี่ปุ่น มีขนาดพื้นที่ทั้งสิ้น 53.44 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2023 ประมาณ 150,367 คน
ภูมิศาสตร์

คาวานิชิตั้งอยู่ทางตะวันออกสุดของจังหวัดเฮียวโงะ อยู่ทางทิศเหนือของท่าอากาศยานโอซากะอิตามิ ห่างไปประมาณ 5 กิโลเมตร คาวานิชิตั้งอยู่ทางฝั่งตะวันตกของแม่น้ำอินางาวะ
ภูมิศาสตร์ > เทศบาลข้างเคียง

จังหวัดเฮียวโงะ
นครอิตามิ
นครทาการาซูกะ
เมืองอินางาวะ
จังหวัดโอซากะ
นครอิเกดะ
นครมิโน
เมืองโทโยโนะ
เมืองโนเซะ
ภูมิศาสตร์ > ภูมิอากาศ

คาวานิชิมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) โดยมีลักษณะเฉพาะคือ ฤดูร้อนที่อบอุ่น และฤดูหนาวที่เย็นสบายและมีหิมะตกเล็กน้อย อุณหภูมิเฉลี่ยทั้งปีในคาวานิชิอยู่ที่ 14.0 °C ปริมาณน้ำฝนเฉลี่ยทั้งปีอยู่ที่ 14759 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนมิถุนายนที่ประมาณ 25.8 °C และต่ำสุดในเดือนมกราคมที่ประมาณ 2.6 °C
ประชากร

ตามข้อมูลการสำรวจสำมะโนประชากรของญี่ปุ่น ประชากรของคาวานิชิเพิ่มขึ้นอย่างต่อเนื่องมาตั้งแต่คริสต์ทศวรรษ 1920
| ปี | ประชากร | ±% |
| --- | --- | --- |
|  1920  | 13,951 | —     |
|  1930  | 17,039 | +22.1% |
|  1940  | 22,411 | +31.5% |
|  1950  | 32,555 | +45.3% |
|  1960  | 41,916 | +28.8% |
|  1970  | 87,127 | +107.9% |
|  1980  | 129,834 | +49.0% |
|  1990  | 141,253 | +8.8% |
|  2000  | 153,763 | +8.9% |
|  2010  | 156,476 | +1.8% |
ประวัติศาสตร์

เมื่อมีการประกาศใช้ระบบเทศบาล หมู่บ้านคาวานิชิได้รับการจัดตั้งเมื่อวันที่ 1 เมษายน ค.ศ. 1889 ได้รับการยกฐานะขึ้นเป็นเมืองเมื่อวันที่ 1 ตุลาคม ค.ศ. 1925 ต่อมาได้ควบรวมกับหมู่บ้านฮิงาชิตานิ (東谷村) และหมู่บ้านทาดะ (多田村) เพื่อยกฐานะขึ้นเป็นนครคาวานิชิ เมื่อวันที่ 1 สิงหาคม ค.ศ. 1954
การเมืองการปกครอง

คาวานิชิมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานครซึ่งเป็นสภาเดี่ยว มีสมาชิกจำนวน 26 คน คาวานิชิเป็นเขตเลือกตั้งที่ให้สมาชิกสภาจังหวัดเฮียวโงะจำนวน 3 คน ในแง่ของการเมืองระดับชาติ คาวานิชิถูกแบ่งเป็น 2 เขตเลือกตั้ง ได้แก่ จังหวัดเฮียวโงะเขตที่ 5 และเขตที่ 6 ในการเลือกตั้งสมาชิกสภาผู้แทนราษฎรในรัฐสภาญี่ปุ่น
เศรษฐกิจ

เมื่อ ค.ศ. 1884 มิตซูบิชิได้ก่อตั้งโรงงานผลิตน้ำแห่งแรกของญี่ปุ่นในคาวานิชิ ซึ่งต่อมากลายเป็นมิตสึยะไซเดอร์ [ja] ในปัจจุบัน คาวานิชิเป็นเมืองที่อยู่อาศัยของผู้ที่ทำงานในโคเบะและโอซากะ โดยมีรถไฟด่วนวิ่งจากโอซากะไปยังคาวานิชิเพื่อรองรับผู้โดยสารเหล่านี้ แม้ว่าส่วนใหญ่ของคาวานิชิจะมีลักษณะเป็นชานเมือง แต่ก็มีภาคการเกษตรโดยเฉพาะทางตอนเหนือของเมือง พืชผลหลักได้แก่ พีช เกาลัด มะเดื่อ และถ่าน
การศึกษา

คาวานิชิมีโรงเรียนที่สังกัดเทศบาลนคร ได้แก่ โรงเรียนประถม 16 แห่ง และโรงเรียนมัธยมต้น 8 แห่ง โรงเรียนที่สังกัดคณะกรรมการการศึกษาจังหวัดเฮียวโงะ ได้แก่ โรงเรียนมัธยมปลาย 4 แห่ง นอกจากนี้ ทางเทศบาลได้เปิดโรงเรียนการศึกษาพิเศษสำหรับผู้พิการ 1 แห่ง และคาวานิชิยังเป็นที่ตั้งของวิทยาลัยเทคโนโลยีอาหารโทโย (Toyo College of Food Technology)
การขนส่ง > รถไฟ

คาวานิชิมีเส้นทางรถไฟที่เปิดให้บริการ ได้แก่ สายเจอาร์ทาการาซูกะ และสายฮังกีวทาการาซูกะ สถานีคาวานิชิ-โนเซะงูจิของบริษัทรถไฟฮังกีว เป็นสถานีชุมทางที่สามารถเปลี่ยนเส้นทางไปยังรถไฟฟ้าโนเซะได้ ซึ่งเส้นทางส่วนใหญ่ของรถไฟฟ้าโนเซะนี้จะวิ่งอยู่ภายในคาวานิชิ
บริษัทรถไฟญี่ปุ่นตะวันตก: สายฟูกูจิยามะ
สถานี: คาวานิชิ-อิเกดะ
รถไฟฮังกีว: สายทาการาซูกะ
สถานี: คาวานิชิ-โนเซะงูจิ
รถไฟฟ้าโนเซะ: สายเมียวเก็ง
สถานี: คาวานิชิ-โนเซะงูจิ – คินูโนเบบาชิ – ทากิยามะ – อูงูอิซูโนโมริ – สึซูมิงาตากิ – ทาดะ – ฮิราโนะ – อิจิโนโตริอิ – อูเนโนะ – ยามาชิตะ – ซาซาเบะ
รถไฟฟ้าโนเซะ: สายนิซเซ
สถานี: ยามาชิตะ
การขนส่ง > ทางหลวง

ทางด่วนชิมเมชิง ทางแยกต่างระดับคาวานิชิ
ทางด่วนชูโงกุ
ทางด่วนฮันชิง สายอิเกดะ
ทางหลวงแผ่นดินหมายเลข 173
ทางหลวงแผ่นดินหมายเลข 176
ทางหลวงแผ่นดินหมายเลข 477
เมืองพี่น้อง

โบว์ลิงกรีน [en] รัฐเคนทักกี สหรัฐ (ตั้งแต่ ค.ศ. 1992)
ซาวาระ จังหวัดชิบะ ประเทศญี่ปุ่น (ตั้งแต่ ค.ศ. 1990 ปัจจุบันซาวาระเป็นส่วนหนึ่งของคาโตริ)
สิ่งที่น่าสนใจในท้องถิ่น

แหล่งคาโมะ - อนุสาวรีย์ทางประวัติศาสตร์แห่งชาติ
ทาดะอิง
มังงันจิ - วัดพุทธ
อุทยานธรรมชาติประจำจังหวัดอินางาวะเคโกกุ
เขื่อนฮิโตกูระ และทะเลสาบชิเมียว
พิพิธภัณฑ์พื้นบ้านคาวานิชิ
ซากปราสาทยามาชิตะ
ซากปราสาทชินเด็ง
สุสานโคฟุงโชฟูกูจิ
ทาดะอิง
พิพิธภัณฑ์เคียวโดกัง (พิพิธภัณฑ์พื้นบ้านคาวานิชิ)
ทะเลสาบชิเมียว
บุคคลที่มีชื่อเสียง

มิยาบิ (Miyavi)
มาซาฟูมิ คาวางูจิ
อัตสึยะ ฟูรูตะ
คาโอรุ ยูมิ
ฮารูนะ โฮโซยะ
ฮิเดโอะ โคจิมะ
คานะ อูเอมูระ
วากากิริง ชิงอิจิ
ฮิโรยูกิ โนริตาเกะ